Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: hiányában – nem tudnak alkalmazkodni. [Hasonlóan járt el az Alkotmánybíróság a 2/2009. (I. 23.) AB határozatban
Paragraph Index: 1145

6. Az Alkotmánybíróság tör vénykönyv vagy a tör vénykönyvekhez hasonló hatású tör vénycsomag hatálybalépéséhez szükséges felkészülési idõvel kapcsolatban rámutat arra, hogy a jogszabály kihirdetése és hatálybalépése közötti „kellõ idõ” mértékét nem lehet minden esetre elõre, konkrét idõtartamban meghatározni. Ezért annak mértékét a jogszabálytervezet kidolgozójának, illetve a jogalkotónak esetileg kell vizsgálnia, az adott jogszabály jellegét, valamint a jogszabály végrehajtására, az önkéntes jogkövetésre való felkészülést befolyásoló egyéb tényezõket alapul véve. A kellõ felkészülési idõ követelményének érvényesüléséhez lehetõvé kell tenni azt is az érintettek számára, hogy a helyzetükre vonatkozó, megváltozott jogszabályi környezethez – újabb döntésekkel – alkalmazkodjanak. A felkészülési idõ nem önmagában való követelmény, hanem arra is szolgál, hogy a személyek, akik a régi jog alapján döntéseket hoztak, tudják azt korrigálni, és az új helyzethez igazodó döntéseket hozni. Amikor csak technikai felkészülésrõl van szó, a felkészülési idõ nagyon rövid is lehet. Alkotmányossági szempontból az bírálható el az új szabályozás összefüggései alapján, hogy a felkészülésre szolgáló idõtartam kirívó, a jogbiztonságot súlyosan veszélyeztetõ vagy sértõ hiánya megállapítható-e. Nem feltétlenül alkot mány elle nes valamely jogszabálynak a kihirdetéssel egyidejû hatálybaléptetése sem, de – a szabályozás tárgyi, alanyi összefüggései alapján – elõfordulhat, hogy a felkészüléshez több hónapra, egy évre, vagy még ennél is hosszabb idõre van szükség. Az Alkotmánybíróság szerint alkotmányos követelmény az, hogy tör vénykönyv, vagy a polgárok széles körét érintõ, nagy terjedelmû, átfogó és gyökeres változást tartalmazó tör vénycsomag hatálybalépésénél a tör vényhozó a változások terjedelméhez és tartalmához igazodóan biztosítsa, hogy a jogalanyoknak valós lehetõségük legyen felkészülni az új jogszabályhoz való

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes